32. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 14978 της 19/20 Ιαν.1954 Περί καθορισμού τρόπου εξοφλήσεως των προς Τραπέζας οφειλών φυσικών προσώπων εκ δανείων επαγγελματικών. Έχοντες υπ’ όψιν τας διατάξεις του άρθρ. 3 του Ν. 2252/52 «περί της δια των Δημοσίων Ταμείων εισπράξεως εσόδων νομικών προσώπων κλπ.» και την υπ’ αριθ. 71145/1953 απόφασιν ημών, Φ.Ε.Κ. 53/1953 τεύχος Β΄, αποφασίζομεν: Τροποιούντες την παρ.4 της ανωτέρω αποφάσεως ημών καθορίζομεν τον τρόπον εξοφλήσεως των προς Τραπέζας οφειλών φυσικών προσώπων εκ δανείων επαγγελματικών χορηγηθέντων αυτοίς εγγυήσει του Δημοσίου ως κάτωθι: Α΄.Τα χρέη ταύτα προσαυξανόμενα κατά την υπέρ του Δημοσίου προσαύξησιν 0,50 % και 1 % καθ’ έκαστον μήνα καθυστερήσεως μέχρι της 31 Ιουλ. 1953 συμφώνως προς τας υπ’ αριθ. 382/50, 552/1952 και 727/53 αποφάσεις της Νομισματικής Επιτροπής κυρωθείσας δια των υπ’ αριθ. 723/50, 61/1952 και 1041/53 πράξεων του Υπουργικού Συμβουλίου (Φ.Ε.Κ. 171/50, 18/1952, 285/1953) εισπραττόμενα δια των Δημοσίων Ταμείων καταβάλλονται εφ’ όσον μεν έχουσιν ήδη βεβαιωθεί εις τα Δημόσια Ταμεία εις δώδεκα μηνιαίας ίσας δόσεις της πρώτης καταβλητέας μέχρι τέλους Φεβρ. 1954 τα δε από της ισχύος της παρούσης και εφεξής βεβαιωθησόμενα εις δώδεκα μηνιαίας ίσας δόσεις της πρώτης καταβλητέας εντός του επομένου από της βεβαιώσεως μηνός. Β΄.Αι ανωτέρω δόσεις εμπροθέσμως καταβαλλόμεναι εις ουδεμίαν επιβάρυνσιν υπόκεινται. Εις περίπτωσιν καθυστερήσεως πληρωμής δόσεώς τινος εκ των κατά τ’ ανωτέρω καθορισθεισών το απομένον υπόλοιπον της οφειλής καθίσταται εξ ολοκλήρου απαιτητόν προσαυξανόμενον από του τέλους του μηνός της καθυστερήσεως της δόσεως δια της προσαυξήσεως εκπροθέσμου καταβολής 3% καθ’ έκαστον μήνα καθυστερήσεως. Προσαυξήσεις εκπροθέσμου καταβολής, πέραν των υπέρ των Τραπεζών τόκων και της υπέρ του Δημοσίου προσαυξήσεως 0,50% και 1% των ανωτέρω αποφάσεων της Νομισματικής Επιτροπής εισπραχθείσαι μέχρι της λήψεως της παρούσης εις τα Δημόσια Ταμεία συμψηφίζονται εις το οφειλόμενον ποσόν της οφειλής ή εφόσον αύτη εξωφλήθη επιστρέφονται εις τον καταβαλόντα ως αχρεωστήτως καταβληθείσαι. Κατά τα λοιπά διατηρούνται εν ισχύϊ τα εν παρ. 1, 2, 3 και 5 της υπ’ αριθ. 71145/53 αποφάσεως οριζόμενα. Γ.΄Δια την υπό των Δημοσίων Ταμείων είσπραξιν των περί ων η παρούσα οφειλών δεν ενεργείται παρακράτησις του ποσοστού 1% της παρ. 4 του άρθρ. 1 του Ν. 2097/1952. Δ΄.Τα έξοδα μεταγωγής και διατροφής των προσωποκρατουμένων οφειλετών της προκειμένης περιπτώσεως βαρύνουν τας Τραπέζας παρακρατούμενα εκ των δια λογαριασμόν των εισπραττομένων και αποδιδομένων αυταίς ποσών. Η ισχύς της παρούσης δημοσιευομένης εις την Εφημερίδα της Κυβερνήσεως άρχεται από της δημοσιεύσεώς της. 